Гавриил Костельник

**Гавриил Костельник**,  *15. юн 1886, Руски Керестур, Австро-Мадярщина (днесь Сербия) – , Львов, УССР — священик, педагог, писатель, филозоф, закладатель литературы и литературного языка Русинох Сербии, сполоченскый дѣятель украинской ориентации.

## Биография
### Походжѣня
Походив з родины посередного достатку. Его отець, Федор быв честованый сельскый газда, а в роках 1895–1919 быв членом сельской управы Руского Керестура, мати — Анна, родж. Макаи. Быв лем едным дѣтваком, котрого дали выучити ся, братя Михал и Янко ай сестры Мария, Юла и Гелена зостали газдовати в селѣ.
### Штудии
Закладну школу абсолвовав в родном селѣ (1892–1898), гимназию — в Хорватии во Винковцях (1898–1900) и Загребѣ (1900–1906). Од року 1906 зачав штудовати теологию на Загребской универзитѣ, де его наданя замерьковав декан теологичной факулты Дионизий Няради и послав го на далшы штудии до Львовской духовной семинарии (1907–1911). Закончив теологичны штудии на Фрибургской универзитѣ в Швайцу (1911–1913), де зыскав ступень доктора Ph.D. з теологии и права зоз роботов *De principiis cognitionis fundamentalibus* (О закладных принципах познаня, 1913).
### Родина
Перед высвячѣньом в року 1913 заклав родину з Елеоноров Зарѣцков (1891–1982), дѣвков директора Руской гимназии в Перемышлю, и в той родинѣ им ся уродили пятеро дѣти: Святослава (1914–1920), Ириней (1916), Богдан (1921–1941), Зенон (1924) и Христина (1925).
### Переход до украинчины
По одходѣ до Львова зачав усиловно ся учити украинскый язык и векшину своих религийных, филозофичных и публицистичных робот одтогды писав по украинскы. Причины свого одхода до Львова и писаня по украинскы  пояснив  так: 

### Священича и сполоченска чинность
Во Львовѣ прожив до конця свого живота. Од року 1920 быв професором на грекокатолицкой семинарии, а пак и богословской академии, редаговав религийный часопис *Нива*. Выступовав з острыма антиболшевицкыма публикациями, але тыж з критиков политикы Ватикана, Брестской и Унгварской унии, зашто утратив пост редактора *Нивы* и професора академии. а совѣтскы безпековы органы выбрали го на роль лидера руху *Гет од Ватикана*.  заграв ключову роль в «самороспуску» грекокатолицкой Церкви на львовском Соборѣ, перейшов на православие и закликав иншых священикох перейти тыж (1946), зашто украинскы националисты выголосили го за зрадника.
### Загадка смерти
20. септембра 1948, як закончив Божу службу, а ишов домов, што было недалеко од церквы, на гарадичох своей хижы, быв застрѣленый непознатым чоловѣком. Забивця такой учинив самогубство, а его особа не была опознана. Основны верзии суть тоты:
# «Забитый украинскыма илегалцями» (Кубийович), або «националистичныма екстремистами» (совѣтскы идеологы).  
# «Забитый агентом Ватикана».
# Забитый совѣтсков безпеков, як уже выхоснованый выконаватель (западны експерты).

## Интересны факты

* В року 1904 Гавриил Костельник став ся автором первой книгы, выданой в Галичинѣ в днешном литературном языку войводинскых Русинох: была то поетична зберька *З мойого валала / Идилски венєц*, а сам автор ся еще тогды писав Ґабор Костелник Гомзов.
* Гавриил Костельник быв тыж первым кодификатором днешного литературного языка войводинскых Русинох: в року 1923  в Срѣмскых Карловцях выдав *Граматику бачваньско-рускей бешеди*, де подав основны лексичны, фонетичны и граматичны (морфология и синтаксис) нормы ай основы словотворбы.

## Жерела и одказы
* **о. Олег Гирник**: Забути ювилей познатого чловека  
* **Олександр Дуліченко, Павло Роберт Маґочій**: Костельник Гавриїл // 
* **Р. М. Конь**: КОСТЕЛЬНИК // Православная энциклопедия. — М. : Церковно-научный центр «Православная энциклопедия», 2015. —  : «Коринф — Крискентия». —  —   Одчитане 2021-06-13
* 
* **Рубльова Н. С.**: КОСТЕЛЬНИК Гавриїл Теодорович // Енциклопедія історії України:  / Редкол.:  (голова) та ін. НАН України. Інститут історії України. — К.: В-во "Наукова думка", 2008. — : іл. Одчитане: 2021-06-13
* 
*  

## Референции

Катеґорія:Русинскы драматици
Катеґорія:Русиньскы лінґвісты
Катеґорія:Русиньскы церьковны дїятелї
Катеґорія:Русиньскы писателї
Катеґорія:Руски Керестур